# Ament (botànica)

### De Viquipèdia

Un ament masculí de salze

Ament, en botànica és una inflorescència amb la forma exterior d'una espiga que penja de determinats arbres pertanyentas a les famílies Betulàcia, Fagàcia, Moràcia, i Salicàcia.

Les flors que formen un ament no tenen pètals, són petites i unisexuals. Es troben en determinades plantes monoiques, és a dir aquelles que tenen flors masculines i femenines separades en el mateix peu de la planta.

Els aments masculins són estructures adaptades a la pol·linització anemòfila, desprenen molt fàcilment grans quantitats de pol·len i la seva llargada pot ser de diversos centímetres.

Normalment els aments femenins són en canvi poc visibles i de dimensions molt reduïdes que consiteixen només en una proturberància de pocs milímetres on es situa la flor femenina on hi destaquen lleugerament els pistils que de vegades són de color vermell.

En molts casos en una mateixa planta l'emissió del pol·len (de l'ament masculí) no coincideix amb l'estat receptiu de la flor femenina (ament femení) i així evita l'autopol·linització. Això s'ha de tenir en compte en els conreus ja que cal intercalar plantes d'altres varietats compatibles per obtenir fruit.

Entre els molts exemples de plantes amb aments hi ha els arbres forestals com l'alzina el roure, el pollancre, el bedoll o el salze i els arbres conreats com l'avellaner o la noguera.

Obtingut de "http://ca.wikipedia.org../../../a/m/e/Ament_%28bot%C3%A0nica%29.html"

Categoria: Botànica

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Esperanto
- Français
- עברית
- Nederlands
- Nedersaksisch
- Polski